**ЧИН ПАНИХИДЫ, СОВЕРШАЕМЫЙ В РАДОНИЦУ**

**Священник**: Благословен Бог наш:

**Хор**: Аминь.

**Священник:** Христос воскресе: (трижды).

**Хор**: Христос воскресе: (трижды).

**Священник**: Да воскреснет Бог, и расточатся врази Его. / Яко исчезает дым, да исчезнут. / Тако да погибнут грешницы от лица Божия, а праведницы да возвеселятся. / Сей день, егоже сотвори Господь, возрадуемся и возвеселимся вонь. / Слава Отцу, и Сыну, и Святому Духу. / И ныне, и присно, и во веки веков. Аминь. (***совершается каждение вокруг – как у престола на Пасху***)

**Хор**: Христос воскресе: (1 раз, после каждого стиха).

**Священник:** Христос воскресе из мертвых, смертию смерть поправ.

**Хор:** И сущим во гробех живот даровав.

**Диакон:** Миром Господу помолимся: (и далее мирная ектенья панихиды)

**Хор**: Господи, помилуй (обычный напев)

**Священник**: Яко Ты еси воскресение:

**Хор**: Аминь. *Ирмос 1-й песни*: Воскресения день, / просветимся людие: / Пасха, Господня Пасха! / От смерти бо к жизни, / и от земли к Небеси, / Христос Бог нас преведе, / победную поющия. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Хор:** *Ирмос 3-й песни*. Приидите, пиво пием новое, / не от камене неплодна / чудодеемое, / но нетления источник, / из гроба одождивша Христа, / в Немже утверждаемся. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Хор**: *Ирмос 4-й песни*. На божественней стражи, / богоглаголивый Аввакум / да станет с нами / и покажет светоносна ангела, / ясно глаголюща: / днесь спасение миру, / яко воскресе Христос, / яко всесилен. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Хор:** *Ирмос 5-й песни*. Утренюем утреннюю глубоку, / и вместо мира песнь принесем Владыце, / и Христа узрим, / Правды Солнце, / всем жизнь возсияюща. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Хор**: *Ирмос 6-й песни*. Снизшел еси в преисподняя земли / и сокрушил еси вереи вечныя, содержащия связанныя Христе, / и тридневен, яко от кита Иона, / воскресл еси от гроба. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Священник**: Паки и паки… ***малая заупокойная ектения с чтением записок***

**Хор**: Господи, помилуй (панихидный напев)

**Священник:** Яко Ты еси воскресение:

**Хор**: Аминь. Со святыми упокой, / Христе, души раб Твоих, / идеже несть болезнь, ни печаль, / ни воздыхание, / но жизнь безконечная. (***совершается каждение***)

**Хор:** *Глас 8.* Аще и во гроб снизшел еси, Безсмертне, / но адову разрушил еси силу / и воскресл еси, яко Победитель, Христе Боже, / женам мироносицам вещавый: радуйтеся! / И Твоим апостолом мир даруяй, / падшим подаяй воскресение.

**Хор**: *Ирмос 7-й песни*. Отроки от пещи избавивый, / быв человек, / страждет яко смертен, / и страстию смертное в нетления облачит благолепие, / Един благословен отцев Бог, / и препрославлен. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Хор**: *Ирмос 8-й песни*. Сей нареченный и святый день, / един суббот Царь и Господь, / праздников праздник, / и торжество есть торжеств: / в оньже благословим Христа во веки. *Припев*: Христос воскресе из мертвых.

**Священник**: Упокой, Господи, души усопших раб Твоих.

**Хор**: Упокой, Господи, души усопших раб Твоих.

**Священник**: Слава Отцу и Сыну и Святому Духу.

**Хор**: И ныне и присно и во веки веков. Аминь.

**Хор**: *Ирмос 9-й песни*. Светися, светися, новый Иерусалиме: слава бо Господня на тебе возсия, ликуй ныне, и веселися, Сионе! Ты же, Чистая, красуйся, Богородице, о востании Рождества Твоего.

**Священник**: Паки и паки… ***малая заупокойная ектения с чтением записок***

**Хор**: Господи, помилуй (панихидный напев)

**Священник:** Яко Ты еси воскресение:

**Хор:** Аминь.

***Если есть отпевание.***

**Священник:** Вонмем. Премудрость. Вонмем. Прокимен, глас третий: Сей день егоже сотвори Господь, возрадуемся и возвеселимся вонь.

**Хор:** Сей день егоже сотвори Господь, возрадуемся и возвеселимся вонь.

**Священник:** Исповедайтеся Господеви, яко благ, яко в век милость Его.

**Хор:** Сей день егоже сотвори Господь, возрадуемся и возвеселимся вонь.

**Священник:** Сей день егоже сотвори Господь:

**Хор:** Возрадуемся и возвеселимся вонь.

**Священник:** И о сподобитеся нам:

**Хор:** Господи, помилуй (трижды)

**Священник**: Премудрость, прости, услышим святаго Евангелия. Мир всем.

**Хор:** И духови твоему.

**Священник**: От Матфея Святаго Евангелия чтение.

**Хор:** Слава Тебе, Господи, слава Тебе.

***Читается Евангелие от Мф. 28:16-20***

**Хор:** Слава Тебе, Господи, слава Тебе.

***Священник читает разрешительную молитву.***

**Хор:** *Стихиры Пасхи, глас 5-й:* Да воскреснет Бог, и расточатся врази Его.

Пасха священная нам днесь показася: / Пасха нова святая, / Пасха таинственная, / Пасха всечестная, / Пасха Христос Избавитель: / Пасха непорочная, / Пасха великая, / Пасха верных, / Пасха, двери райския нам отверзающая, / Пасха всех освящающая верных.

Яко исчезает дым, да исчезнут.

Приидите от видения жены благовестницы, / и Сиону рцыте: / приими от нас радости благовещения Воскресения Христова; / красуйся, ликуй / и радуйся, Иерусалиме, / Царя Христа узрев из гроба, / яко жениха происходяща.

Тако да погибнут грешницы от лица Божия, а праведницы да возвеселятся.

Мироносицы жены, / утру глубоку, / представша гробу Живодавца, / обретоша Ангела, на камени седяща, / и той провещав им, сице глаголаше: / что ищете живаго с мертвыми? / Что плачете Нетленнаго во тли? / Шедше проповедите учеником Его.

Сей день, егоже сотвори Господь, возрадуемся и возвеселимся в онь.

Пасха красная, / Пасха, Господня Пасха! / Пасха всечестная нам возсия. / Пасха! / Радостию друг друга обымем. / О Пасха! / Избавление скорби, / ибо из гроба днесь / яко от чертога возсияв Христос, / жены радости исполни, глаголя: / проповедите апостолом.

Слава Отцу и Сыну и Святому Духу./ И ныне и присно и во веки веков. Аминь.

Воскресения день, / и просветимся торжеством, / и друг друга обымем. / Рцем, братие, / и ненавидящим нас, простим вся воскресением, / и тако возопиим: / Христос воскресе из мертвых, смертию смерть поправ, и сущим во гробех живот даровав.

**Хор:** *Тропари, глас 4:*

Со духи праведных скончавшихся, / душу раб Твоих, Спасе, упокой, / сохраняя их во блаженной жизни, / яже у Тебе, Человеколюбче.

В покоищи Твоем, Господи, / идеже вси святии Твои упокоеваются, / упокой и души раб Твоих, яко един еси Человеколюбец.

**Слава Отцу, и Сыну, и Святому Духу**: Ты еси Бог сошедый во ад, и узы окованных разрешивый, / Сам и душу раб Твоих упокой.

**И ныне, и присно, и во веки веков. Аминь**: Едина чистая и непорочная Дево, Бога без семене рождшая, / моли спастися душам их.

**Священник**: Помилуй нас, Боже: (***ектенья с чтением записок***)

**Хор**: Господи, помилуй (трижды) (***заупокойный напев***)

**Священник:** Яко Ты еси воскресение:

**Хор**: Аминь.

**Священник**: Премудрость.

**Хор**: Христос воскресе (трижды).

**Священник (отпуст со крестом)**: Христос, воскресый из мертвых, смертию смерть поправый и сущим во гробех живот даровавый, истинный Бог наш, молитвами Пречистыя Своея Матере и всех святых Своих, души от нас преставльшихся раб Своих в селениих святых вселит, и с праведными причтет, и нас помилует, яко Благ и Человеколюбец.

**Хор**: Аминь.

**Священник, осеняя верующих крестом, говорит**: Христос воскресе (трижды).

Священник: Во блаженном успении вечный покой: (см. обычную панихиду). (***совершается каждение***)

**Хор**: Вечная память (трижды), и поют тропарь Пасхи трижды поскору, после чего:

И нам дарова живот вечный, покланяемся Его тридневному воскресению.